रक्षा मंत्री को नए साल में चुनौतियों का सामना करना पड़ेगा : कर्नल
भास्कर संवाददाता | गुरदासपुर
वनरेंकवन पेंशन की मांग को लेकर यूनाइटिड फ्रंट ऑफ एक्ससर्विसमैन के बैनर तले चल रहा पूर्व सैनिकों का धरना 190वें दिन भी जारी रहा। इस मौके कर्नल धर्म सिंह ने कहा कि रक्षा मंत्री को नए साल में काफी चुनौतियों का सामना करना पड़ेगा। 7वें पे-कमिशन में तीनों सेना प्रमुखों की ओर से रक्षामंत्री को मैमोरेंडम देकर स्पष्ट किया गया है कि आर्मड फोर्सिस से पे और अलाउंस स्टेटस, ओआरओपी और अन्य मुश्किलों पर सरकार को गंभीर होकर जल्द हल करना होगा क्योंकि सैनिकों को मन में गुस्सा, बेचैनी और नाराजगी बढ़ रही है।
उन्होंने कहा कि आम पब्लिक भी सोचती है कि यदि सेना का मनोबल कमजोर होगा तो भविष्य में कौन अपने नौजवानों को सेना में भर्ती करवाने के बारे में सोचेगा। इसलिए डिफेंस फोर्सिस को राजनीति से दूर रखना चाहिए और सैनिकों को उनका बनता हक देकर उनका मनोबल बरकरार रखना चाहिए। पूर्व सैनिक अपने हक की मांग ओआरओपी को लेकर 3 जनवरी से अांदोलन में तबदीली ला रहे हैं जिसका विवरण जल्द दिया जाएगा। उन्होंने बताया कि गुरदासपुर से दिल्ली के जंतर-मंतर पर धरने में शामिल होने के लिए पूर्व सैनिकों का अगला जत्था 30 दिसंबर को रवाना होगा। 27 दिसंबर को दिल्ली गया पहला जत्था धरने में शामिल हो चुका है।
गुरदासपुर में फ्रंट की ओर से दौरे शुरू कर दिए गए हैं और गांवों में जाकर पूर्व सैनिकों और वीर नारियों को ओआरओपी के बारे में जागरूक किया जा रहा है।
वन रैंक वन पेंशन की मांग को लेकर धरने पर बैठे हुए पूर्व सैनिक। -भास्कर
hin_Deva mai_Deva hin_Deva hin_Deva hin_Deva hin_Deva